উয়েফা ইউরো ২০২৪ নকআউট পর্ব
উয়েফা ইউরো ২০২৪ নকআউট পর্বের সকল ম্যাচ ২০২৪ সালের ২৯শে জুন হতে ১৪ই জুলাই তারিখ পর্যন্ত বার্লিনের অলিম্পিক স্টেডিয়াম, ডর্টমুন্ডের বিভিবি স্টাডিয়ন ডর্টমুন্ড, গেলসেনকির্খেনের আরেনা আউফশালকে, কোলনের কোলন স্টেডিয়াম, ডুসেলডর্ফের ডুসেলডর্ফ এরিনা, ফ্রাঙ্কফুর্টের ফ্রাঙ্কফুর্ট এরিনা, মিউনিখের আলিয়ানৎস আরেনা, লাইপৎসিশের রেড বুল এরিনা, স্টুটগার্টের স্টুটগার্ট এরিনা এবং হামবুর্গের ফোক্সপার্কস্টাডিয়নে অনুষ্ঠিত হয়েছিল। এই পর্বে প্রথমত ৮ গ্রুপের প্রথম ও দ্বিতীয় স্থান অধিকারী এবং চার শীর্ষ তৃতীয় স্থান অধিকারী ১৬ দলের পর্বে মুখোমুখি হয়েছিল। অতঃপর ১৬ দলের পর্বের বিজয়ী ৮টি দল কোয়ার্টার-ফাইনালে এবং কোয়ার্টার-ফাইনালের বিজয়ী ৪টি দল দুই সেমি-ফাইনালে মুখোমুখি হয়েছিল। সবশেষে সেমি-ফাইনালের বিজয়ী দল ফাইনালে মুখোমুখি হয়েছিল। নিম্নে তালিকাভুক্ত ম্যাচগুলোর সময় মধ্য ইউরোপীয় গ্রীষ্মকালীন সময় অনুযায়ী উল্লেখ করা হয়েছিল (ইউটিসি+২)। যদি স্থানটি একটি ভিন্ন সময় অঞ্চলে অবস্থিত হয় তবে স্থানীয় সময়ও উল্লেখ করা হয়েছিল।